text: To Kolding-spillere kan fortsat drømme om OL
  05 juli 2016 kl. 19.44
  Både Bo Spellerberg og Magnus Landin er udtaget til bruttotruppen, som det endelige OL-hold skal udtages fra.
  Landstræner Gudmundur Gudmundsson udtog i dag de 28 spillere, som udgør bruttotruppen til OL i Rio. Blandt dem var også de to KIF Kolding København spillere, der altså nu får mulighed for at spille sig ind blandt de 14 spillere, der får en OL-billet.
  Den endelige OL-trup bliver udtaget den 18. juli, og inden da skal holdet møde Brasilien den 16. juli i Kolding.
  Som sædvanlig er de danske spillere i SG Flensburg-Handewitt også godt repræsenteret i bruttotruppen.
  Kevin Møller, Lasse Svan Hansen, Anders Eggert, Henrik Toft Hansen og Anders Zachariassen er også med i den foreløbige trup.
  De samme gælder Lasse Andersson, der netop er skiftet fra KIF Kolding København til FC Barcelona.
  Første Ol-kamp spilles 7. august mod Argentina.
  